Today (singel)

„Today“ je v poradí deviata skladba z albumu Rattle That Lock, ktorý vydal britský hudobník a niekdajší gitarista skupiny Pink Floyd, David Gilmour. Skladba bola vydaná aj ako singel 4. septembra 2015.  
Skladbu vytvoril Davidov kamarát, gitarista skupiny Roxy Music a producent Phil Manzanera, ktorý pospájal niekoľko častí z Gilmourových demo nahrávok. Následnú kompozíciu venoval Davidovi ako darček.
Skladba bola súčasťou setlistu koncertného turné Rattle That Lock Tour. Gilmour zahral túto skladbu aj v televíznej šou Later… with Jools Holland na stanici BBC 2 29. septembra 2015.

Obsadenie 
 David Gilmour – spev, gitara, elektrické piano, klávesy, Hammond organ
 Steve DiStanislao – bicie
 Guy Pratt – basgitara
 Phil Manzanera – akustická gitara, klávesy
 Mica Paris – vokály
 Louise Marshall – vokály
 Jon Carin – elektrické piano
 Mike Rowe – elektrické piano
 Polly Samson – vokály
 Danny Cummings – perkusie
 Zbigniew Preisner – orchestrácie

Referencie 

Single z 2015
Single Davida Gilmoura
Piesne Davida Gilmoura